Jy moet baie vraestelle uitwerk teen Donderdag. Maak seker oor enige wanopvattings wat jy het rondom die vrae.
Jy moet die hele vraag aandagtig deurlees voordat jy begin antwoord sodat jy nie probeer om ‘n waarde te gebruik wat dalk eers later in die vraag bereken moet word nie.
Moenie probeer om die formules uit jou kop te onthou nie, werk met die gegewe formuleblad. Wanneer jy eksamen skryf is jy geneig om agterlosige foute te maak as gevolg van spanning. Dan skryf jy die formule soos jy dink dit moet wees en eintlik is dit anders. Die konstantes op die formuleblad kan jou ook help om die eenhede te onthou.
Jy moet na die tyd weer deur jou meganika werk en seker maak jy het rigting by AL die VEKTORE onthou. Dit beteken daar moet dalk ‘n negatiewe teken ingevoeg word of rigting moet by die antwoord bygeskryf word.
Baie sterkte met die vraestel! As jy klaar geleer het, kyk gerus ’n episode van The Big Bang Theory, net om jou in die regte bui te kry!